U Poreču, 7.2.2020.

- PRIOPĆENJE ZA MEDIJE

***Turistička zajednica Grada Poreča organizira edukaciju za domaćine u obiteljskom smještaju***

***„ISTINSKI AMBASADORI NAŠEG TURIZMA“***

U sklopu 35. međunarodnog sajma prehrane, pića i opreme za turizam – Promohotel, koji se održava od 12. do 15.02.2020. godine u sportskoj dvorani Žatika u Poreču, Turistička zajednica Grada Poreča već tradicionalno organizira besplatnu edukaciju namijenjenu domaćinima u obiteljskom smještaju – iznajmljivačima, s područja Grada Poreča - Parenzo.

Besplatna edukacija održati će se u **SUBOTU 15.2.2020.** godine, **s početkom u 10.00 sati**, a trajanje edukacije je do 16.00 sati.

Polaznicima će po završetku biti dodijeljen certifikat Turističke zajednice Grada Poreča **EDUCIRANI DOMAĆIN / EDUCATED HOST 2020.**

Zbog ograničenog broja mjesta, prijava na radionicu je **OBAVEZNA**, a svi zainteresirani mogu se prijaviti **najkasnije do petka, 14.2.2020. ili do popunjenja kapaciteta**,isključivo putem **online prijavnice** dostupne na Internet stranicama Turističke zajednice Grada Poreča [www.myporec.com](https://www.myporec.com/hr/za-vlasnike-smjestaja/obavijesti/675).

Zainteresirane očekuju odlični predavači: **Nedo Pinezić**, **Klara Trošt Lesić**, **Irena Krčelić**, **Iva Silla** te niz zanimljivih tema, ali i prilike za konzultacije kojima mogu unaprijediti svoju ponudu, i samim time povećati kvalitetu svoje usluge.

Više informacija o programu edukacije te online prijavnica dostupni su na slijedećem linku: <https://www.myporec.com/hr/za-vlasnike-smjestaja/obavijesti/675>

 **TURISTIČKA ZAJEDNICA**

 **GRADA POREČA**